text: José Carreras besøger Vejle
  09 maj 2010 kl. 16.36
  Den verdenskendte tenor, José Carreras gæster Vejle på sin miniturné i Danmark.
  Et velkendt repetoire med piano og strygere, det er hvad publikum kan forvente, når verdensstjernen José Carreras synger i Vejle Musikteater på torsdag.
  Netop nu bor sangeren på hotel i Middelfart, hvor han også øver med sit koncertorkester. På sin Danmarksturné giver han kun tre koncerter; i København, Odense og Vejle. Har man endnu ikke fået anskaffet sig billet, er chancen der endnu. Koncerten i Vejle er endnu ikke udsolgt.
  Carreras er primært kendt for sin tid i De Tre Tenorer, hvor han turnerede med Placido Domingo og Luciano Pavarotti. De udgjorde en treenighed fra 1990 og helt frem til 2003.
  Vores reporter, Ulrik Hornemann, mødte tenoren til et eksklusivt inden koncerten i Vejle.
  